На основу члана 32. став 1. тачка 6. Закона о локалној самоуправи („Службени гласник РС“, број 129/07, 83/14 – др. закон и 101/16 – др. закон), члана 77. став 1. Закона о култури („Сл.гласник РС“, број 72/09, 13/16 и 30/16 – испр.) и члана 37. став 1 тачка 6. Статута општине Инђија - пречишћен текст („Службени лист општине Инђија“, 9/13 и 7/18),

Скупштина општине Инђија, на седници одржаној 18.јуна 2018. године, донела је

**О Д Л У К У**

**О СУФИНАНСИРАЊУ ТЕКУЋИХ РАСХОДА И ИЗДАТАКА ИТАКА АРТ ЦЕНТАР ДОО ИНЂИЈА КАО ДРУГОГ СУБЈЕКТА У КУЛТУРИ**

**Члан 1.**

Привредном друштву за извођачке и продуцентске делатности, маркетинг и услуге ИТАКА АРТ ЦЕНТАР ДОО ИНЂИЈА Војводе Степе 40/А, суфинансираће се текући расходи и издаци у 2018. години, као другом субјекту у култури који својим програмима трајније задовољава културне потребе грађана на територији општине Инђија.

**Члан 2.**

Средства за суфинансирање текућих расхода и издатака одобравају се, у зависности од стопе извршења буџета, у износу до 4.000.000 динара (словима: четиримилионадинара), и иста су обезбеђена у буџету општине Инђија за 2018. годину.

**Члан 3.**

Овлашћује се Председник општине да са Привредним друштвом за извођачке и продуцентске делатности, маркетинг и услуге ИТАКА АРТ ЦЕНТАР ДОО ИНЂИЈА закључи уговор о суфинансирању текућих расхода и издатака за 2018. годину.

**Члан 4.**

Привредно друштво за извођачке и продуцентске делатности, маркетинг и услуге ИТАКА АРТ ЦЕНТАР ДОО ИНЂИЈА, дужно је да у року од 15 дана по завршетку програма за који су додељена буџетска средства, а најкасније до краја текуће године, поднесе извештај о реализацији културног програма и достави доказе о наменском коришћењу финансијских средстава Скупштини општине Инђија.

**Члан 5.**

ОваОдлука ступа на снагу наредног дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

Број:40-911/2018-I П р е д с е д н и к,

Дана:18.јуна 2018. године

И н ђ и ј а Милан Предојевић

**О Б Р А З Л О Ж Е Њ Е**

Правни основ за доношење ове Одлуке садржан је у члану 32. став 1. тачка 6. Закона о локалној самоуправи („Сл. гласник РС“, број 129/07 и 83/14 – др.закон) и члану 37. став 1. тачка 6. Статута општине Инђија - пречишћен текст („Службени лист општине Инђија“, број 9/13 и 7/18), којима је утврђено да Скупштина јединице локалне самоуправе доноси општа акта, као и у члану 77. став 1. Закона о култури („Сл. гласник РС“, број 72/09, 13/16 и 30/16 – испр.), којим је утврђено да јединица локалне самоуправе може суфинансирати текуће расходе и издатке субјеката у култури који својим програмима трајније задовољавају културне потребе грађана на територији јединице локалне самоуправе.

У складу са одредбама Закона о култури, Привредно друштво за извођачке и продуцентске делатности, маркетинг и услуге ИТАКА АРТ ЦЕНТАР ДОО Инђија, Војводе Степе 40/а, обратило се Скупштини општине Инђија дана 22. маја 2018. године, захтевом за суфинансирање текућих расхода и издатака као другог субјекта у култури, који својим програмима трајније задовољава културне потребе грађана на територији општине Инђија.

У складу са Законом о култури овај вид финансирања у култури се односи на могућност јединице локалне самоуправе да из буџета суфинансирају текуће расходе и издатке установа и других субјеката у култури који се не финансирају редовно из њихових буџета.

Да би остварили право на суфинансирање, установе и други субјекти у култури који се не финансирају редовно из буџета јединице локалне самоуправе, морају да испуне одређене услове и то: да исте својим програмима трајније задовољавају културне потребе грађана на одговарајућем подручју, као и да поднесу захтев за суфинансирање, извештај о петогодишњем раду и стратешки развојни план за наредних пет година.

Обзиром да се овде ради само о могућности суфинансирања, а не и финансирања, Република Србија, аутономна покрајина или јединица локалне самоуправе не могу у ове сврхе исплаћивати буџетска средства која премашују износ од 45% од укупних текућих расхода и издатака установе културе, односно другог субјекта у култури, чији се текући расходи и издати суфинансирају на овај начин, што је, сходно приложеном предлогу буџета наведеног ДОО-а свакако случај.

Такође, напомињемо да је Општина Инђија суфинансирала текуће расходе и издатке Итака Арт центра ДОО Инђија, почев од 2012. године.

У току 2017. године, сходно Одлуци о суфинансирању текућих расхода и издатака Итака Арт центра ДОО Инђија као другог субјекта у култури („Сл. лист општине Инђија“, број 15/17), те на основу Уговора закљученог између Председника општине који заступа Општину Инђија и Привредног друштва Итака арт центар доо Инђија, суфинансирани су текући расходи и издаци наведеног Привредног друштва, о чему је исто поднело Извештај Скупштини општине Инђија.

У члану 5. предлога Одлуке утврђено је да ова одлука ступа на снагу наредног дана од дана објављивања у Службеном листу општине Инђија, а наведено је из разлога адекватне и благовремене реализације текућих расхода и издатака, након потписивања уговора из члана 3. Одлуке. Наиме, Итака Арт центар ДОО Инђија поднело је захтев за суфинансирање Скупштини општине дана 22. маја 2018. године, датум одржавања Скупштине и усвајања Одлуке је 18. јун 2018. године, а Шекспир фестивал, чији су издаци и трошкови окосница предложеног буџета ДОО-а, званично почиње 28. јуна 2018. године. Ради наведеног, потребна је благовремено ступање на снагу Одлуке и склапање уговора, у сврху радњи које претходе самом отварању Фестивала.

На основу горе изнетог, предлаже се Скупштини општине да Одлуку о суфинансирању текућих расхода и издатака ИТАКА АРТ ЦЕНТАР ДОО ИНЂИЈА, као другог субјекта у култури, усвоји у тексту, како је дато у материјалу.

**Одељење за друштвене делатности**